โครงการเราเที่ยวด้วยกัน เฟส 4 ส่วนขยาย สิทธิจองที่พักครบจำนวน 1.5 ล้านสิทธิแล้ว
นายอุดม ศรีมหาโชตะ ประธานฝ่ายสิ่งแวดล้อม สมาคมโรงแรมไทย เปิดเผยว่า ตามที่คณะรัฐมนตรี (ครม.) อนุมัติโครงการเราเที่ยวด้วยกัน เฟส 4 ส่วนขยาย 1.5 ล้านสิทธิ และเปิดให้ลงทะเบียนจองห้องพักได้ตั้งแต่วันที่ 1 กรกฎาคมที่ผ่านมา และเริ่มเดินทางท่องเที่ยวได้ตั้งแต่วันที่ 8 กรกฎาคม - 31 ตุลาคม 2565 ขณะนี้มีประชาชนลงทะเบียนจองใช้สิทธิจองที่พัก เต็มจำนวน 1.5 ล้านสิทธิแล้วอย่างไรก็ตาม ในปี 2566 คาดการณ์ว่าจะมีนักท่องเที่ยวต่างชาติเดินทางเข้าประเทศไทยจำนวน 25 ล้านคน นักท่องเที่ยวชาวไทยออกเดินทางภายในประเทศ 180 ล้านคน-ครั้ง และสามารถสร้างรายได้รวม 2.4 ล้านล้านบาท